Държавен вестник, бр. 17, 2016 г., стр. 33

БРОЙ  17	
Д Ъ Р Ж А В Е Н  В Е С Т Н И К 	
СТР.  33  
изпит в акредитирано гражданско висше 
училище или от предварителен конкурсен 
изпит (тест).
(5) На кандидатите – граждански лица, 
преминали начална военна подготовка във 
висшите военни училища, им се добавя една 
единица към общия състезателен бал.
Чл. 25. Писмените работи на кандидатите 
и протоколите от изпитите и тестовете се 
съхраняват запечатани във висшето военно 
училище не по-малко от една година след 
провеждането на конкурсните изпити.
Раздел IV
Медицинско освидетелстване на годността и 
психологична оценка (пригодност) на канди­
датите за обучение във висше военно училище
Чл. 26. (1) На всички кандидати се из­
вършва медицинско освидетелстване на год­
ността и психологична оценка (психологична 
пригодност) за обучение във висше военно 
училище в периода по ал. 5 по график, разра­
ботен от началника на Военномедицинската 
академия (ВМА).
(2) Ежегодно до 20 март началникът на 
ВМА със своя заповед създава организация за 
медицинското освидетелстване на годността 
на кандидатите.
(3) Медицинското освидетелстване на 
кандидатите за обучение във висше военно 
училище по земни специализации, специа­
лизации „Летец-пилот“, „Щурман – ръковод­
ство на въздушното движение“ се извършва 
от Централната военномедицинска комисия 
(ЦВМК) към Научно-приложния център по 
военномедицинска експертиза, авиационна 
и морска медицина при ВМА – София, а за 
плавателно обучение – от отделението по 
военномедицинска експертиза за работа на 
вода към ЦВМК, във ВМА – МБАЛ – Варна 
(ОВМЕРВ).
(4) При необходимост началникът на ВМА 
назначава и други лекари и медицински 
специалисти от ВМА – София, респективно 
ВМА – МБАЛ – Варна, за участие в дейността 
по медицинското освидетелстване на кандида­
тите за обучение във висше военно училище.
(5) Медицинското освидетелстване на 
годността на кандидатите за обучение във 
висше военно училище започва от 1 април и 
завършва до 30 юни.
(6) Ежегодно до 20 март началникът на 
ВМА изпраща на началниците на висшите 
военни училища графика за провеждане на 
медицинско освидетелстване на годността на 
кандидатите.
Чл. 27. (1) Пред медицинските комисии по 
чл. 26, ал. 3 кандидатите представят лична ам­
булаторна карта (военнослужещите – здравна 
книжка) за здравословно състояние с отразена 
актуална етапна епикриза от личния лекар и 
копие от удостоверението от областния Цен­
тър за психично здраве, писмо-направление 
от началника на съответното военно окръжие 
и лична карта.
(2) Началниците на висши военни училища 
в заповедта по чл. 17, ал. 2 назначават коми­
сии за психологична оценка на кандидатите 
за обучение и определят реда за нейното 
провеждане в съответствие с разпоредбите 
на Наредба № Н-12 от 2011 г. за психологич­
ното осигуряване на военнослужещите от 
Министерството на отбраната, Българската 
армия и структурите на пряко подчинение на 
министъра на отбраната (обн., ДВ, бр. 44 от 
2011 г.; посл. изм., бр. 44 от 2015 г.).
(3) Към комисията, назначена със запо­
ведта на началника на НВУ „Васил Левски“ 
по ал. 2, може да се включват психолози и 
технически сътрудници от формированията 
на въоръжените сили, определени със заповед 
на министъра на отбраната.
(4) В комисията, назначена със заповедта 
на началника на ВВМУ „Никола Й. Вапцаров“ 
по ал. 2, се включват специалисти по психо­
логично осигуряване от училището, щаба на 
Военноморските сили, Военноморска база 
ВМС, Многопрофилна болница за активно 
лечение към ВМА – Варна, както и технически 
сътрудници от ВВМУ „Никола Й. Вапцаров“.
(5) В комисията, назначена със заповед 
на началника на ВМА, за определяне на 
психологичната оценка (пригодност) на кан­
дидатите за специализации „Летец-пилот“, 
„Щурман – ръководство на въздушното дви­
жение“ се включват специалисти от Науч­
но-приложния център по военномедицинска 
експертиза, авиационна и морска медицина. 
(6) При медицинското освидетелстване за 
годност на кандидатите за обучение във висше 
военно училище и възникнала необходимост 
от извършване на допълнителни изследвания 
и консултативни прегледи за изясняване на 
здравословното им състояние те се насочват 
към съответната клиника, отделение или 
лаборатория във ВМА. Заболяванията, воде­
щи до негодност на кандидати за обучение 
във висше военно училище, са определени в 
приложение № 2.
(7) Председателите на комисиите (на ЦВМК 
и на ОВМЕРВ) за извършване на медицинско 
освидетелстване провеждат предварителен 
инструктаж и дават указания на членовете 
на съответните комисии един ден преди за­
почване на прегледите.
(8) Началникът на висшето военно училище 
или Централното военно окръжие организира 
издаването на направление за явяване пред 
ЦВМК и уведомяването на кандидатите за 
медицинските прегледи, които им предстоят.
Чл. 28. (1) Кандидатите за земни специ­
ализации, специализации „Летец-пилот“ и 
„Щурман – ръководство на въздушното дви­
жение“ се явяват на медицински прегледи и 
изследвания в ЦВМК към ВМА – София, по 
график, утвърден от началника на ВМА по 
чл. 26, ал. 1.